ועדת הפנים ואיכות הסביבה, כנסת 17, פרוטוקול מספר 291, 2008-01-14 12:00

אופיר פינס-פז: אני מתכבד לפתוח את ישיבת ועדת הפנים והגנת הסביבה.

אופיר פינס-פז: על סדר יומנו הצעת החוק של חבר הכנסת אורי אריאל - הצעת חוק העמותות (תיקון מס' 11) (דיווח על תרומות מישות מדינית זרה).

אופיר פינס-פז: הצעת החוק עברה בקריאה ראשונה.

אורי אריאל: החוק הזה עבר שינויים רבים בעקבות הערות שהיו.

אופיר פינס-פז: קיימנו דיון מהותי בהכנה לקריאה ראשונה.

תומר רוזנר: הצעת חוק העמותות (תיקון מס' 11) (דיווח על תרומות מישות מדינית זרה), התשס"ח—2007 1.

תומר רוזנר: בחוק העמותות, התש"ם-1980 (להלן –החוק העיקרי), אחרי סעיף 36 יבוא: "תרומה מישות מדינית זרה 36א (א) בסעיף זה – "ישות מדינית זרה" – כל אחד מאלה: (1) מדינה זרה, לרבות – (א) איחוד, ארגון או חבר של מדינות זרות (בסעיף זה – איחוד מדינות זרות); (ב) אורגן, רשות או נציגות של מדינה זרה או של איחוד מדינות זרות; (ג) רשות מ קומית או מחוזית, רשות שלטונית של מדינה זרה או של מדינה שחברה בברית מדינות במדינה זרה (בסעיף זה – גוף זר); (ד) איחוד, ארגון או חבר של גופים זרים; (2) הרשות הפלסטינית, כמשמעותה בחוק להארכת תוקפן של תקנות שעת חירום (יהודה והשומרון – שיפוט בעבירות ועזרה משפטית), התשל"ח-1977; (3) תאגיד שהוקם בחיקוק של אחד מהגופים המפורטים בפסקאות (1) ו(2), או שגוף כאמור מחזיק ביותר ממחצית מסוג מסוים של אמצעי השליטה בתאגיד או שהוא מינה את התאגיד לפעול בשמו; לענין זה, "אמצעי שליטה", "החזקה" – כמשמעותם בחוק ניירות ערך, התשכ"ח-1968; "תרומה" – למעט הקלת מס, מלאה או חלקית, שניתנה מחוץ לישראל.

תומר רוזנר: (ב) (1) עמותה שמחזורה, כהגדרתו בתוספת השניה, עולה על 300,000 שקלים חדשים, תציין בדו"ח הכספי לפי סעיף 36, אם קיבלה או לא קיבלה בשנה שאליה מתייחס הדו"ח הכספי תרומות מישויות מדיניות זרות ששוויין המצטבר עולה על סכום של 20,000 שקלים חדשים.

תומר רוזנר: (2) קיבלה העמותה תרומות כאמור בפסקה (1), יצוינו בדו"ח הכספי כל אלה, לגבי כל תרומה מישות מדינית זרה; (א) זהות נותן התרומה; (ב) סכום התרומה; (ג) מטרת התרומה או ייעודה; (ד) התנאים לתרומה, אם יש כאלה.

תומר רוזנר: (3) על העמותה לעשות כל שביכולתה כדי לדעת אם התרומה הגיעה מישות מדינית זרה, וחובת הדיווח כאמור בסעיף זה תחול אם ידעה או היה עליה לדעת שהתרומה היא מישות מדינית זרה כאמור.

תומר רוזנר: (ג) העמותה תפרסם באתר האינטרנט שלה מידע כאמור בסעיף קטן (ב); הודיעה העמותה לרשם כי אין לה אתר אינטרנט, יפרסם הרשם את המידע כאמור באתר האינטרנט של משרד המשפטים.

תומר רוזנר: " תיקון סעיף 66 2.

תומר רוזנר: בסעיף 66 לחוק העיקרי, במקום סעיף קטן (א1) יבוא: "(א1) שר המשפטים רשאי לקבוע הוראות לעניין אופן הגשת מסמכים ודוחות לפי חוק זה וצורתם; תקנות לעניין דיווח לפי סעיף 37א טעונות אישור ועדת החוקה, חוק ומשפט של הכנסת.

תומר רוזנר: " 3.

תומר רוזנר: תיקון התוספת השניה.

תומר רוזנר: בתוספת השנייה לחוק העיקרי – (1) בפרט א(3) – (א) בפסקת משנה (ב), בסופה יבוא" למעט תרומות מישות מדינית זרה כמשמעותן בסעיף 36א(בתוספת זו – תרומה מישות מדינית זרה)"; (ב) אחרי פסקת משנה (ב) יבוא: "(ב1) תרומות מישות מדינית זרה"; (2) בפרט ב(1)(א) – (א) בפסקת משנה (2), בסופה יבוא "למעט תרומות מישות מדינית זרה"; (ב) אחרי פסקת שמנה (2) יבוא: "(2א) תרומות מישות מדינית זרה"; (3) בפרט ג, אחרי "שמו של תורם" יבוא "למעט לגבי תרומה מישות מדינית זרה"; 4.

תומר רוזנר: בחוק החברות, התשנ"ט-1999, בסעיף 345כד(ב), אחרי "36", יבוא "36א".

אופיר פינס-פז: האם לגבי התרומות שהסוכנות היהודית מקבלת מממשלת ארצות הברית החוק הזה יצור בעיה?

אורי אריאל: אין בעיה.

דב חנין: אני רוצה להציע שתי הסתייגויות.

דב חנין: הסתייגות אחת היא למחוק את סעיף קטן 36א(3).

דב חנין: הסעיף הזה מדבר על תרומה לא מישות מדינית אלא מתאגיד זר.

דב חנין: אני חושב שהסעיף הזה חורג מהמטרה הבסיסית של החוק.

דב חנין: החוק מגביל הגבלות ממדינות זרות ומגורמים מדינתיים זרים.

דב חנין: המטרה הזאת היא מטרה לגיטימית.

דב חנין: יש הרבה מאוד גורמים בחברה האזרחית בישראל שמקבלים תרומה מכל מיני תאגידים או מקרנות שהם לא חלק מהמדינה.

דב חנין: אנחנו לא יודעים אם יש לקרנות מעמד.

דב חנין: הסעיף הזה מטיל נטל מאוד גדול על העמותות.

אופיר פינס-פז: איזה נטל הוא מטיל?

דב חנין: נטל דיווח.

דב חנין: אני חושב שהנטל הזה הוא לא לעניין.

דב חנין: עמותה צריכה לברר אם זה הגיע מישות כזאת או לא.

דב חנין: זה מאוד מסרבל את העניין.

אופיר פינס-פז: החוק אומר שעמותה לא תוכל לשחק ראש קטן.

דב חנין: אם מדובר בראש קטן כשמדובר במדינה זה מובן, אבל אם מדובר על כל קרן זאת בעיה.

דב חנין: אני מציע להעלות את גובה הסכומים שנקובים בסעיף קטן (ב)(1), כדי לא להטיל נטל גבוה מידי על עמותות קטנות.

דב חנין: אני מציע להגדיל את המחזור ל600 אלף שקל ואת התרומות המצטברות ל40 אלף שקל.

דב חנין: אנחנו מדברים על סכומים מצטברים.

דב חנין: על כל עמותה זה מתחיל להטיל נטל מאוד מורכב.

אופיר פינס-פז: סך התרומה השנתי זה 20 אלף שקל.

אורי אריאל: התחלנו בסכומים הרבה יותר נמוכים.

אורי אריאל: כל עמותה שמקבלת מעל 20 אלף שקל צריכה לדווח בכל מקרה.

אורי אריאל: זאת הסיבה שהצמידו את הסכום הזה.

אורי אריאל: יש בזה היגיון.

אורי אריאל: זה לא סכום מהשמיים.

אלכס מילר: אם העמותה מצאה דרך לגייס את התרומה, אז לא תהיה בעיה לבדוק מאיפה התרומה הזאת באה.

אלכס מילר: אין פה שום עניין של חסימה, סך הכל רוצים לראות את השקיפות.

נוי ברינט: ברגע שהחוק מגדיר אחוזי שליטה בתוך אותו תאגיד, אז התאגיד צריך לבדוק מי בעלי המניות או בעלי השליטה באותו תאגיד.

אופיר פינס-פז: זה לא נעים.

אורי אריאל: באינטרנט זה מאוד קל.

נוי ברינט: עשיתי בדיקה באיחוד האירופי.

נוי ברינט: זה לא כזה טריוויאלי שקרן שמקבלת 51% מתקציב של האיחוד האירופי תכתוב שהתקציב מתקבל ממשרד מסוים של האיחוד האירופי.

נוי ברינט: זה לא טריוויאלי ולא נמצא באתרי האינטרנט.

נוי ברינט: יש קושי ספציפי על עמותה להתחיל לעשות את המחקרים האלה.

אופיר פינס-פז: מה אתה מציע?

נוי ברינט: 36א(3) זה סעיף שאסור שיהיה בחוק כי הוא מטיל נטל מאוד קשה ובלתי סביר על עמותה שהמטרה שלה היא לאו דווקא פוליטית.

אופיר פינס-פז: זה על כל עמותה שפעילה במדינת ישראל שעובדת עם גורמי חוץ.

אופיר פינס-פז: יש כאלו אלפי עמותות.

אופיר פינס-פז: רובן המכריע לא עוסקות בפוליטיקה.

יעקב מרגי: חשוב שהציבור ידע מי תורם למי ואיך.

אופיר פינס-פז: מבחינת השקיפות הפוליטית החוק הוא מצוין, אבל אני לא חושב רק על הפוליטיקה אלא על כל מיני קרנות מחקר שיש להן פרוייקטים רפואיים.

אופיר פינס-פז: האם אפשר להוציא גורמים שעוסקים ברפואה?

אלכס מילר: מה תגיד על ניסויים בבעלי חיים?

אורי אריאל: דווקא העמותות הגדולות שעוסקות בתחום של המחקר הרפואי הן עמותות מאוד מסודרות, מגובות על ידי סוללה של עורכי דין, רואי חשבון.

אורי אריאל: שם אני בכלל לא מזהה בעיה.

אורי אריאל: יש להן את הצוות שעוסק בנושאים האלה.

אורי אריאל: אני מעריך שהבעיה היא דווקא בעמותות הקטנות והבינוניות שאחרי שהן השיגו תרומה הן צריכות ללכת לברר.

אורי אריאל: אני מציע לא לשנות את הדבר הזה.

תומר רוזנר: המחוקק בתיקון מס' 10 לחוק העמותות הוסיף את התוספת השנייה לחוק, שעניינה הדוחות הכספיים של העמותות והגברת השקיפות.

תומר רוזנר: שם נקבע שהעמותות שמחויבות לנהל חשבונאות כפולה ולדווח בצורה מסודרת על כל ההכנסות בצורה מאוד מפורטת הן עמותות שמחזורן הוא מעל 750 אלף שקלים .

תומר רוזנר: הדבר השני שאתם צריכים לתת עליו את הדעת זה הנושא של הצמדת הסכומים.

אורי אריאל: החוק שמובא פה לפניכם הוא תולדה של בעייתיות גדולה מאוד שהתפרסמה בעבר וקיבלה הדים על מעורבות בוטה וגסה בחיים הפוליטיים.

אורי אריאל: החוק מתחילתו קיבל פן אחר לגמרי.

אורי אריאל: נשארה רק השקיפות.

אורי אריאל: אני מציע לא לשנות.

אופיר פינס-פז: מי בעד ההסתייגות של דב חנין לפסקה 36א(3)?

אופיר פינס-פז: ה צ ב ע ה בעד – 1 נגד – רוב לא אושר מי בעד ההסתייגות של דב חנין לגבי העלאת הסכומים מ300 אלף ל500 אלף ומ20 אלף שקלים ל40 אלף?

אופיר פינס-פז: ה צ ב ע ה בעד – 2 נגד – 4 נמנע – 1 ההסתייגות לא עברה.

אופיר פינס-פז: מי בעד הצעת החוק כנוסחה לקריאה שנייה ושלישית?

אופיר פינס-פז: ה צ ב ע ה בעד – פה אחד נגד – 0 הצעת החוק עברה פה אחד